नई रोल्स-रॉयस को मन्नत में जाते देखा गया; पठान की सक्सेस के बाद खुद को दिया तोहफा
Bollywood Actor Shah Rukh Khan Buys New Car - Rolls Royce Worth Rs 10 Crore. पठान के ब्लॉकबस्टर सक्सेस के बाद शाहरुख खान के सितारे बुलंदियों पर हैं। पठान ने अब तक 1000 करोड़ से ज्यादा का कलेक्शन कर लिया है। इसी खुशी को सेलिब्रेट करने के लिए शाहरुख ने अपने आप को एक नायाब तोहफा दिया है
पठान के ब्लॉकबस्टर सक्सेस के बाद शाहरुख खान के सितारे बुलंदियों पर हैं। पठान ने अब तक 1000 करोड़ से ज्यादा का वर्ल्डवाइड कलेक्शन कर लिया है। इसी खुशी को सेलिब्रेट करने के लिए शाहरुख ने अपने आप को एक नायाब तोहफा दिया है।
उन्होंने एक ब्रांड न्यू रोल्स-रॉयस खरीदी है जिसकी कीमत तकरीबन 10 करोड़ बताई जा रही है। रविवार शाम को उनके बंगले मन्नत के बाहर '555' नंबर प्लेट वाली सफेद लग्जरी कार को अंदर जाते देखा गया था।
गाड़ी का एक्स शो रूम प्राइज 8.20 करोड़
रिपोर्ट्स के मुताबिक, इस गाड़ी का एक्स शो रूम प्राइज 8.20 करोड़ है। कंपनी इसमें और भी ऑप्शन देती है। इस तरह गाड़ी की कुल कीमत 10 करोड़ के आस-पास हो गई है। ये एक लिमिटेड एडिशन कार है जिसकी डिलीवरी पहले से ऑर्डर देने के बाद ही होती है।
शाहरुख ने पिछले महीने पहनी 5 करोड़ की घड़ी
अभी शाहरुख खान को पिछले ही महीने 5 करोड़ की घड़ी पहने देखा गया था। वो पठान की सक्सेस पार्टी में शामिल हुए थे। इस दौरान उनकी नीले कलर की वॉच ने सबका ध्यान आकर्षित कराया था। ये एक लग्जरी ब्रांड Audemars Piguet Royal Oak Perpetual Calendar Watch की घड़ी थी। बताया जा रहा है कि इस घड़ी की असली कीमत 4 करोड़ 98 लाख 23 हजार, 986 रुपए है।
शाहरुख खान के पास पहले से ही लग्जरी गाड़ियों का जखीरा है। उनका गराज में बुगाटी वेरॉन, बेंटले और बीएमडब्ल्यू जैसी कई लग्जरी कारें हैं। देखें लिस्ट..
1. बुगाटी वेरॉन
जीक्यू इंडिया और टाइम्स नाउ की रिपोर्ट के मुताबिक, शाहरुख खान के पास जितनी भी गाड़ियां हैं उनमें बुगाटी वेरॉन सबसे मंहगी कार है। इंडिया में इसकी कीमत लगभग 12 करोड़ रुपए है।
2. बेंटले कॉन्टिनेंटल जीटी
फाइनेंशियल एक्सप्रेस के मुताबिक, शाहरुख के पास दुनिया की बेहतरीन गाड़ियों में से एक बेंटले कॉन्टिनेंटल जीटी भी है। इसकी कीमत तकरीबन 4 करोड़ बताई जाती है।
3. रोल्स-रॉयस फैंटम कूप
रोल्स-रॉयस एक ऐसी कार है, जिसे दुनिया में कम ही लोग अफोर्ड कर पाते हैं। शाहरुख खान भी उनमें से एक हैं। रिपोर्ट्स के मुताबिक, उनके पास फैंटम ड्रॉपहेड कूप का लेटेस्ट वर्जन कार है जिसकी कीमत 7 करोड़ है।
4. बीएमडब्ल्यू i8
शाहरुख खान ने 2016 में अपने गराज में बीएमडब्ल्यू i8 को शामिल किया। इसकी कीमत तकरीबन 2 करोड़ रुपए है। मुकेश अंबानी और सचिन तेंदुलकर भी इस कार के मालिक हैं।
5.वॉल्वो BR9
इन सभी कारों के अलावा शाहरुख के पास खुद का कस्टमाइज वैनिटी वैन भी है। वॉल्वो की इस वैनिटी वैन की कीमत तकरीबन 4 करोड़ है। उन्होंने 2015 में इसे खरीदा था। इसका इंटीरियर मशहूर कार डिजाइनर दिलीप छाबड़िया ने डिजाइन किया था।
इससे जुड़ी ये खबरें भी पढ़ें..
शाहरुख ने पहनी 5 करोड़ की घड़ी:कीमत जान उड़े यूजर्स के होश, बोले- इतने में तो मुंबई में एक फ्लैट आ जाता
सुपरस्टार शाहरुख खान को हाल ही में फिल्म 'पठान' के एक इवेंट में ब्लू रिस्ट वॉच पहने हुए देखा गया था। शाहरुख की इस घड़ी की कीमत जानकर हर कोई हैरान है। दरअसल, 9 फरवरी को दीपिका पादुकोण ने एक वीडियो शेयर किया, जिसमें उनके साथ शाहरुख भी दिखाई दिए। इसमें शाहरुख ने ब्लू रिस्ट वॉच पहन रखी है, जो उन्होंने 'पठान' के इवेंट में भी पहनी थी। पूरी खबर पढ़ें